ธปท.ให้แบงก์4จว.ชายแดนใต้หยุดตรุษจีน
ธปท.ขานรับมติครม.ให้ธนาคารใน4จังหวัดชายแดนภาคใต้หยุดวันตรุษจีน
17 ม.ค. 2555

ธปท.ขานรับมติครม.ให้ธนาคารใน4จังหวัดชายแดนภาคใต้หยุดวันตรุษจีน
ธนาคารแห่งประเทศไทย (ธปท.) แจ้งว่า ตามที่คณะรัฐมนตรีได้มีมติเมื่อวันที่ 10 ม.ค. 2555 กำหนดให้วันตรุษจีน (23 ม.ค. 2555) เป็นวันหยุดราชการประจำปีเพิ่มเติม ในพื้นที่ 4 จังหวัดชายแดนภาคใต้ ได้แต่ ปัตตานี ยะลา นราธิวาส และสตูล ตามที่ศูนย์อำนวยการบริหารจังหวัดชายแดนภาคใต้ (ศอ.บต.) เสนอเพื่อให้ชาวไทยเชื้อสายจีนในจังหวัดดังกล่าวได้เฉลิมฉลองในเทศกาลตรุษจีน เช่นเดียวกับชาวไทยพุทธ และมุสลิม ซึ่งได้ประกาศวันหยุดตามประเพณี และตามศาสนาไปก่อนหน้านี้แล้ว ได้แก่วันสงกรานต์และวันตรุษอีดิ้ลฟิตริ(วันรายอปอซอ)